Netarall Hafrannsóknastofnunarinnar , eða stofnmæling á hrygningarslóð þorsks hófst 31. mars og er nú í fullum gangi . Taka sex bátar þátt í verkefninu , að því er fram kemur á vef stofnunarinnar . Að venju eru 45 - 60 trossur eru lagðar á hverju svæði og er þeim dreift innan svæða á helstu hrygningarslóðir þorsks . Á hverju svæði er helmingur lagður í fyrirfram ákveðna punkta , svokallaðar fastar stöðvar , en hinn helmingurinn er lausar stöðvar sem skipstjórar ákveða hvar skulu lagðar . Markmið verkefnisins er að safna upplýsingum um lengdar - / þyngdasamsetningu , kynþroska , og vöxt eftir aldri á helstu hrygningarsvæðum þorsks . Einnig að meta árlega magn kynþroska þorsks er fæst í þorskanet á hrygningarstöðvum og meta breytingar í gengd hrygningarþorsks á mismunandi svæðum .